open-index/open-wikipedia-markdown huggingface dataset:
אמדאו השלישי, רוזן סבויה

**אמדאו השלישי, רוזן סבויה** (באיטלקית: **Amedeo III di Savoia**; 1095 – 30 באוגוסט 1148), היה רוזן סבויה בין השנים 1103–1148.

## ביוגרפיה
אמדאו נולד בשנת 1095 בקריניאנו, לאומברטו השני, רוזן סבויה ולגיזלה מבורגונדי, מרקיזת מונטפראט, בתם של גיום הראשון, רוזן בורגונדי וסטפני מויין.

בשנת 1103 מת אביו אומברטו השני, רוזן סבויה, ואמדאו עלה לשלטון במקומו. אמדאו הרחיב את תאריו וכלל בהם את התארים דוכס לומברדיה, דוכס בורגונדיה, דוכס שאבלה, וכומר האימפריה הרומית הקדושה. אמדאו שיקם את מנזר סן מוריס באגאנום, ואף שימש כאב המנזר עד לשנת 1147. אמדאו הרחיב את נחלותיו, ועל אף שהתחתן עם מאו מאלבון, נלחם נגד אחיה גיגה הרביעי, רוזן אלבון שנהרג בקרב מונטמליאן. כמו כן נלחם אמדאו נגד גיסו לואי השישי, מלך צרפת, וניצל רק על ידי התערבותו של פטרוס הנזיר והבטחתו לסייע למסע הצלב השני.

בשנת 1147 ליווה אמדאו את אחיינו לואי השביעי, מלך צרפת ואשתו אלינור מאקוויטניה למסע הצלב השני, שאותו אף עזר לממן, ונלוו אליו אצילים רבים מנחלות בית סבויה. במהלך המסע הוחלט לפנות לעבר אנטיוכיה, אולם אמדאו חלה, וב-30 באוגוסט 1148 מת בניקוסיה, ובנו אומברטו השלישי, רוזן סבויה עלה לשלטון במקומו.

## משפחתו
מאשתו הראשונה אדליידה הייתה לו בת אחת:
* אדליידה מסבויה, התחתנה עם אומברטו השלישי, רוזן בוז'ו

בשנת 1123 התחתן אמדאו עם מאו מאלבון, בתם של גיגה השלישי, רוזן אלבון ומטילדה מאנגליה, ממנה היו לו 10 ילדים:
* מפאלדה מסבויה, מלכת פורטוגל (1125–1158), התחתנה עם אפונסו הראשון, מלך פורטוגל
* אגנזה מסבויה (1125–1172), התחתנה עם גיום הראשון, רוזן ז'נבה
* אומברטו השלישי, רוזן סבויה (1135–1188)
* ג'ובאני מסבויה
* פייטרו מסבויה
* גוליילמו מסבויה
* מרגריטה מסבויה
* איזבלה מסבויה
* ג'וליאנה מסבויה

## אילן יוחסין

## קישורים חיצוניים

קטגוריה:רוזני סבויה
קטגוריה:ילידי 1095

קטגוריה:נפטרים ב-1148
סוצ'י (כדורגל, 2013)

**מועדון הכדורגל סוצ'י** (ברוסית: **Футбольный клуб Сочи**) היה מועדון כדורגל מקצועני רוסי מהעיר סוצ'י. הקבוצה הוקמה בשנת 2013, במקומה של קבוצת ז'מצ'וז'ינה סוצ'י ופורקה בשנת 2017.

אצטדיון פישט היה אמור לשמש כמגרש הבית של הקבוצה, לאחר שנחנך בשנת 2013, אך הקבוצה פורקה לפני שהספיקה לארח בו משחקים.

## היסטוריה

קבוצת הכדורגל סוצ'י הוקמה ביוזמת עיריית סוצ'י על מנת להוות לקבוצת הכדורגל העיקרית של העיר, במקומה של קבוצת הכדורגל ז'מצ'וז'ינה סוצ'י שפורקה בשל קשיים כלכליים. הקבוצה התמודדה בליגת הכדורגל החובבנית של רוסיה וכבר בעונת הבכורה העפילה לליגה המקצוענית והתמודדה בליגה הרוסית השנייה, אך גם סוצ'י לא הייתה חפה מבעיות בניהולה הכספי וכבר ביולי 2015 הקבוצה איבדה את מעמדה המקצועני ופורקה.

בעונת 2016/2017 חזרה לליגה המקצוענית ושוב התמודדה בליגה הרוסית השנייה, אך בתום העונה שוב עמדה בסכנת פירוק וביוני 2017 פורקה סופית.

## מאמנים
*  דמיטרי פיאטיבראטוב (2013—2014, ממלא מקום בשנת 2015)
*  סרגיי גורלוקוביץ' (2014)
*  אולג ואסילנקו (2014—2015)
*  אלכסנדר טומסיאן (2015)
*  גנאדי בונדארוק (2016)
*  חזרט דיוקוב (2017)

## הישגים לפי עונה

## גלריה


תמונה:Футбольный Клуб Сочи.jpg|סמל הקבוצה בשנים 2013 - 2015



## קישורים חיצוניים
* 

## הערות שוליים

קטגוריה:קבוצות כדורגל רוסיות שהתפרקו
קטגוריה:סוצ'י: ספורט
קטגוריה:קבוצות כדורגל שהוקמו ב-2013
יחסי אורוגוואי–צרפת

**יחסי אורוגוואי–צרפת** הם היחסים הדיפלומטיים הרשמיים שבין **[[אורוגוואי|הרפובליקה האוריינטלית של אורוגוואי]]** לבין **[[צרפת|הרפובליקה הצרפתית]]**. לאורוגוואי ישנה שגרירות בפריז ולצרפת קיימת שגרירות במונטווידאו.

## היסטוריה
אורוגוואי הפכה למדינה עצמאית במהלך מלחמת חצי האי, סכסוך בין צרפת לספרד. אורוגוואי הייתה שטח ספרדי תחת מלכות המשנה של ריו דה לה פלטה, וכך במלחמה עם צרפת. המלחמה לא עזבה את אירופה ומלכות המשנה לא הותקפה ישירות על ידי הכוחות הצרפתיים. ההתקפה הצרפתית בספרד הייתה בעקיפין סימן לאורוגוואים להתחיל להילחם בעצמאותם. צרפת הכירה באורוגוואי כמדינה ב-1830.

נוכחות הצרפתים באורוגוואי הייתה תמיד דומיננטית ומשפיעה. במהלך המחצית הראשונה של המאה ה-19, אורוגוואי קיבלה את רוב הצרפתים שהיגרו מדרום אמריקה. קהילת הצרפתים באורוגוואי היוותה אז השנייה בגודלה בעולם החדש לאחר הקהילה בארצות הברית והקהילה הגדולה ביותר באמריקה הדרומית. בעוד ארצות הברית קלטה 195,971 מהגרים צרפתים בין 1820 ל-1855, אורוגוואי קלטה 13,922 מהגרים בין 1833 ל-1842.

בתרבות האורוגוואית ישנה השפעה צרפתית חזקה. רוב שיטות החינוך של אורוגוואי מגן ועד אקדמיה מבוססות על החינוך הצרפתי.

השגריר הצרפתי במונטווידאו הוא ז'אן לה אל פה פוטון.

לצרפת לשכת מסחר במונטווידאו

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי המלדיביים–קוסובו

**יחסי המלדיביים–קוסובו** הם היחסים בין **[[האיים המלדיביים|רפובליקת המלדיביים]]** לבין '''הרפובליקה של קוסובו''' קוסובו הכריזה על עצמאותה מסרביה ב-17 בפברואר 2008, והמלדיביים הכירו בה ב-19 בפברואר 2009. ב-16 באפריל 2009 שתי המדינות ייסדו יחסים דיפלומטיים.

## האשמות בדבר שוחד
ב-7 במרץ 2009, נשיא האיים המלדיביים, מוחמד נשיד ביקש מהמשטרה לחקור את הטענות בדבר שוחד בהיקף של 2 מיליון דולר שניתנו לפקידים בממשלת המלדיביים כדי שהמדינה תכיר בקוסובו. ב-17 במרץ, ועדה של הפרלמנט המלדיבי פתחה בחקירה בדבר הטענות של המפלגה הדמוקרטית האסלאמית בנוגע לשוחד. ה"בלקן אינסייט" דיווח כי איש עסקים מקוסובו, בהג'ט פאקולי, שהנהיג את מפלגת הברית החדשה של קוסובו, הכחיש כל מעורבות בפרשת השוחד וציין כי רק דיבר על הכרה בקוסובו. שר החוץ, אחמד שהיד, נחקר על ידי הוועדה הפרלמנטרית ב-28 במרץ.

החקירה המשטרתית נסגרה ב-6 במאי 2009 וסיכמה כי לא היו עדויות לשחיתות והתהליך המדיני נעשה בנורמות המקובלות.

## תמיכה מלדיבית בבית הדין הבינלאומי
נציג המלדיביים נעדר בהצבעה של העצרת הכללית של האו"ם ב-8 באוקטובר 2008 בנוגע לשימוע של בית הדין הבינלאומי בעניין חוקיות עצמאות קוסובו. ב-21 באפריל 2009 הוכרז על ידי בית הדין הבינלאומי לצדק, כי המלדיביים היא אחת מ-36 המדינות החברות באו"ם שהעבירה הצהרה בכתב לבית הדין הבינלאומי בדבר חוקיות עצמאותה של קוסובו באופן חד צדדי. ההצהרה הכתובה של המלדיביים תומכת בחוקיותה של עצמאות קוסובו מסרביה.

בית-הדין קבע כי הכרזת העצמאות של קוסובו היא חוקית.

## הערות שוליים

קטגוריה:ערכים ללא קטגוריות פיזיות - יחסי חוץ
חברות תעופה ויעדי טיסה מנמל התעופה בן-גוריון

[ממוזער|מטוסי [איירבוס A330 של דלתא איירליינס, בואינג 787 דרימליינר של אייר קנדה וזנבו של איירבוס A330 של היינאן איירליינס בנתב"ג]]
**[[נמל התעופה בן-גוריון]]** הוא שער הכניסה האווירי הראשי של מדינת ישראל. מאז שנות ה-90 הנמל שופץ והוגדלה הקיבולת שלו על מנת שיוכל לעמוד בגידול היקף הנוסעים העוברים בו. בעקבות הסכם "שמים פתוחים" בין ישראל והאיחוד האירופי, הותר לחברות תעופה מהאיחוד האירופי לפתוח קווי טיסה ישירים לישראל ללא הגבלה. ההסכם הביא לגידול משמעותי בהיקף הטיסות, בעיקר של חברות תעופה לטיסות חסך.

שני טרמינלים משרתים את נוסעי נתב"ג בימי שגרה, כאשר שימוש בטרמינל 1 מביא איתו עלויות תפעוליות נמוכות יותר ולכן הוא מיועד בעיקרו לחברות לטיסות חסך ובנוסף לכלל הפעילות הפנים ארצית לנמל התעופה רמון. טרמינל 3 משרת את מרבית חברות התעופה הפועלות בנתב"ג, לרבות חברת הדגל אל על. עם זאת, טרמינל 1 משמש רק טיסות בינלאומיות יוצאות, בעוד שכל הנוסעים מהטיסות הבינלאומיות גם אלו שממריאות מטרמינל 1 מנותבים לטרמינל 3.

לפי נתוני רשות שדות התעופה, בין אוקטובר 2022 לספטמבר 2023 עברו בנמל התעופה 24,508,257 נוסעים בטיסות בינלאומיות, ו-859,043 נוסעים בטיסות פנים: סה"כ יותר מ-25 מיליון נוסעים.

## רשימת חברות תעופה ויעדים

### נוסעים
* הנתונים נכונים ל-15 בפברואר 2026

[ממוזער|מטוס [אל על מדגם בואינג 777-200ER בנחיתה על מסלול 12 בנתב"ג]]
### מטען

## חברות התעופה המובילות בנפח תנועת הנוסעים בשדה בטיסות בינלאומיות
} אל על
|5,831
|5,482
|6,590
|6,911
|-
| ויז אייר
|1,279
|2,477
|640
|1,258
|-
| ריינאייר
|752
|1,498
|77
|118
|-
| טורקיש איירליינס
|1,170
|1,418
|0
|0
|-
| ישראייר*
|767
|1,036
|1,469
|2,079
|-
| פגאסוס איירליינס
|572
|874
|0
|0
|-
| איזיג'ט
|1,172
|864
|10
|0
|-
| ארקיע*
|759
|805
|1,040
| 1,679
|-
| יונייטד איירליינס
|682
|782
|79
|264
|-
| לופטהנזה
|604
|584
|150
|321
|-
| בלו בירד איירווייז
|250
|487
|525
|809
|-
| אג'יאן איירליינס
|502
|445
|258
|400
|-
| אמירטס
|0
|410
|0
|0
|-
| דלתא איירליינס
|262
|347
|28
|102
|-
| טראנאסוויה צרפת
|374
|340
|77
|117
|-
| אייר פראנס
|322
|333
|118
|169
|-
| פליי דובאי
|0
|328
|551
|801
|-
| בריטיש איירווייז
|358
|287
|45
|39
|-
| לוט פוליש איירליינס
|287
|277
|76
|170
|-
| אוסטריאן איירליינס
|321
|274
|132
|175
|-
| אמריקן איירליינס
|0
|242
|0
|0
|-
| אייר קנדה
|211
|233
|0
|25
|-
| סוויס
|319
|231
|75
|79
|-
| ITA
|468
|230
|58
|54
|-
| קורנדון איירליינס
|153
|229
|0
|0
|-
| וירג'ין אטלנטיק
|44
|216
|0
|0
|-
| טוס איירווייז
|85
|207
|202
|341
|-
| איבריה
|191
|189
|43
|31
|-
| בראסלס איירליינס
|197
|180
|24
|43
|-
| אייר אירופה
|239
|173
|97
|152
|-
| אתיופיאן איירליינס
|154
|151
|166
|204
|-
| טיילווינד איירליינס
|93
|141
|0
|0
|-
| KLM
|123
|137
|23
|29
|-
| רויאל ג'ורדניאן
|169
|130
|0
|0
|-
| איתיחאד איירווייז
|0
|119
|100
|375
|-
| טראנסאוויה הולנד
|212
|116
|0
|0
|-
| סמרטווינגס
|202
|111
|116
|147
|-
| אזרבייג'ן איירליינס
|54
|69
|74
|184
|-
| ג'ורג'יאן איירווייז
|142
|89
|22
|134
|}
 כולל חכירות רטובות

## קישורים חיצוניים
* 

## הערות שוליים

קטגוריה:נמל התעופה בן-גוריון
קטגוריה:ישראל: תיירות
קטגוריה:רשימות
יחסי ירדן–קניה

**יחסי ירדן–קניה** הם היחסים בין **[[ירדן|ממלכת ירדן]]** לבין **[[קניה]]**. לירדן שגרירות וקונסוליה בניירובי, ואילו לקניה שגרירות בקהיר המייצגת אותה גם בירדן, נוסף על קונסוליה בעמאן.

## היסטוריה
בנובמבר 2014, במהלך ביקורו באיחוד האמירויות הערביות, שוחח נשיא קניה, אוהורו קניאטה עם המלך עבדאללה השני, מלך ירדן כדי להילחם בקיצוניות, ובמהלך השיחה ביקש נשיא קניה את סיועה של ירדן. מוחמד בן ראשד אאל מכתום, סגן נשיא איחוד האמירויות הערביות, היה מעורב אף הוא בשיחה. קניאטה ביקר גם בעקבה שבירדן שם הוא השתתף בפסגה בהשתתפות מנהיגים נוספים.

בספטמבר 2016 ביקר בקניה המלך עבדאללה השני. במהלך הביקור שארך יום אחד השתתף המלך בתרגיל צבאי משותף וכן נפגש עם נשיא קניה, אוהורו קניאטה.

בתחילת 2017 נחנכה בניירובי שגרירות ירדן במדינה.

## סחר
ירדן ביטאה בעבר רצונה בפתיחתה לסחר עם מדינות אפריקה השונות, לרבות קניה.

קניה נחשבת לשלישית בגודלה בשוק האפריקאי הלא ערבי ביבשת ולשער עסקים חשוב באזור האגמים הגדולים של אפריקה.

קניה מייבאת מירדן סחורות ובעיקר כימיקלים, דשנים, תרופות, מוצרי פלסטיק, רהיטים ומכונות למיזוג אוויר. מצידה, ירדן מייבאת מקניה סחורות שונות ובעיקר קפה, טקסטיל וממתקים.

## משלחות דיפלומטיות
שגרירות קניה בקהיר היא האחראית גם על היחסים עם ירדן.

## קישורים חיצוניים
* 
* שגרירות הרפובליקה של קניה | קהיר

## הערות שוליים

קטגוריה:ערכים ללא קטגוריות פיזיות - יחסי חוץ
כנסיית לורנץ הקדוש

**כנסיית לורנץ הקדוש** (גרמנית: St. Lorenz) היא כנסייה רבת חשיבות הממוקמת בליבה ההיסטורי של העיר נירנברג, גרמניה הקרויה על שם לאורנטיוס מרומא.

## היסטוריה
הכנסייה נבנתה בין שנת 1243 ל-1315 לספירה בסגנון האדריכלות הגותית. היא נבנתה בליווים של שני מגדלים עצומים המתנשאים לגובה של כ-80 מטרים. חלון הרוזטה הגדול של הכנסייה הותקן במקום בשנות שלטונו של הקיסר קרל הרביעי בעוד שבניית בית המקהלה החל להיבנות בשנת 1445 על ידי קונראד רוריקזר (Konrad Roriczer).

## יצירות אמנות
מבין יצירות האמנות החשובות שמכילה הכנסייה נמנה ה שיצר אדם קראפט בשנים 1493–1496, כך גם הנברשת המרהיבה שנוצרה על ידי פייט שטוס (בין 1517–1518). שטוס הכין גם את יצירת האמנות "הבשורה" השוכנת גם היא בכנסייה (נוצרה בשנת 1518), את מזבח דוקארוס (Deocarus) ומזבח קרל (Krell). נוסף על כך שטוס יצר את הפסל המתאר את צליבת ישוע המתנוסס במזבח של המקהלה וגם פסל גדול ממדים של המלאך מיכאל. אדם קראפט לעומת זאת יצר קישוט מזבח משלו המלווה בחלונות ויטראז גדולים ברקע שחלקם נוצרו על ידיו.

## קישורים חיצוניים

* 

## ביאורים

## הערות שוליים

קטגוריה:גרמניה: כנסיות
קטגוריה:נירנברג
ורהגירי ונקטה גירי

**ורהגירי ונקטה גירי** (בטלוגו: **వరాహగిరి వేంకటగిరి** , 10 באוגוסט 1894 – 24 ביוני 1980) בקיצור **ו. ו. גירי** היה הנשיא הרביעי של הודו בשנים 1969–1974. כנשיא, גירי היה נשיא הודו היחיד להיבחר כפוליטיקאי עצמאי.

## ביוגרפיה
גירי נולד בשנת 1894 באודישה שבמזרח הודו. אביו היה עורך דין מצליח ופעיל בקונגרס הלאומי ההודי. גם אמו הייתה פעילה בתנועה הלאומית. היה נשוי ואב ל-14 ילדים. בשנת 1913 נסע לדבלין שבאירלנד על מנת ללמוד משפטים. בזמן מלחמת העולם הראשונה נסע גירי ללונדון, שם נפגש עם מוהנדס קרמצ'נד גנדי. גנדי רצה שגירי יצטרף למאמץ המלחמתי של בריטניה כמתנדב של הצלב האדום. גירי נענה תחילה לבקשתו של גנדי, אך מאוחר יותר הצטער על החלטתו. בתקופה זו החל להיות פעיל פוליטית. כתוצאה מפעילות זו, הסתכסך עם המשטרה ואולץ לעזוב את אירלנד ב-1 ביוני 1916, מבלי שסיים את לימודיו.

עם שובו להודו, החל לעבוד בבית המשפט בצ'נאי והצטרף למפלגת הקונגרס הלאומי. בשל פעילותו הפוליטית זנח את לימודי המשפטים שלו. בשנים שלאחר מכן החל לעסוק רבות בתנועת העבודה ההודית ונאבק למען זכויות עובדים. בשנת 1923 הקים את איגוד עובדי הרכבות ושימש כמזכיר הכללי שלו במשך למעלה מעשור.

בשנים 1934–1937 היה חבר באספה המחוקקת הקיסרית. בשנת 1942 נאסר על ידי השלטון הבריטי, עקב מעורבותו בתנועת צאו מהודו. הוא השתחרר מהכלא לאחר שלוש שנים, בשנת 1945. בשנים 1947–1951 היה הנציב העליון של הודו בסרי לנקה. בשנים 1953–1954 כיהן כשר העבודה של הודו. הוא התפטר מהממשלה לאחר שזו צמצמה את שכר עובדי הבנקים.

בשנים 1956–1960 שימש כמושל אוטר פרדש. לאחר מכן שימש כמושל קרלה (1960-1965) וקרנאטקה (1965-1967). בשנת 1967 נבחר לסגן הנשיא של הודו. היה סגן הנשיא הראשון שלא השלים כהונה מלאה בשל מינויו לנשיא והסגן השלישי שהפך בסופו של דבר לנשיא. לאחר מותו של הנשיא זקיר חוסיין ב-3 במאי 1969, נשבע גירי כנשיא בפועל באותו יום. בזמן נשיאותו הספיק לאשר את הלאמתם של כ-14 בנקים. ב-20 ביולי התפטר מהנשיאות על מנת להתמודד בבחירות כמועמד עצמאי. החליף אותו מוחמד הידאיטוללה, נשיא בית המשפט העליון של הודו. בזמן הבחירות זכה לתמיכת ראש הממשלה אינדירה גנדי. לבסוף גירי זכה בבחירות, למרות עתירה שהוגשה לבית המשפט העליון בחשד לזיופים. הוא הושבע לנשיאות ב-24 באוגוסט, והיה האדם היחיד בהיסטוריה של הודו שהיה גם נשיא נבחר וגם נשיא בפועל.

גירי נחשב לנשיא נאמן ביותר לגנדי, ואף כונה "הנשיא של ראש הממשלה". בשנת 1974 בחרה גנדי שלא להריץ אותו לנשיאות. במקומו הורץ פקרודין עלי אחמד שלבסוף גם זכה בבחירות.

נפטר ב-24 ביוני 1980. למחרת נקבר בהלוויה ממלכתית והממשל הכריז על שבוע אבל לאומי.

## קישורים חיצוניים

* 

קטגוריה:בוגרי אוניברסיטאות באירלנד
קטגוריה:נשיאי הודו
קטגוריה:הינדואים
קטגוריה:סגני נשיאי הודו
קטגוריה:מושלי המדינות והטריטוריות של הודו
קטגוריה:שגרירי הודו
קטגוריה:שגרירים בסרי לנקה
קטגוריה:חברי הקונגרס הלאומי ההודי
קטגוריה:ילידי 1894
קטגוריה:נפטרים ב-1980
יחסי ברזיל–יפן

ממוזער|250px|פסל הידידות ברזיל-יפן
ממוזער|276x276 פיקסלים|מחוז לידרדייד בסאו פאולו הוא הג'פנטאון הגדול בעולם
**יחסי ברזיל–יפן** הם היחסים הדיפלומטיים הרשמיים בין **[[ברזיל|הרפובליקה הפדרלית של ברזיל]]** לבין **[[יפן]]**.

יפן כוננה לראשונה יחסים דיפלומטיים עם ברזיל בשנת 1895. יפן השתמשה בסיוע זר כדי לסחור עם ברזיל לאחר מלחמת העולם השנייה וחיזרה אחריה. ההשקעות הישירות היו בשימוש כדי לפתח עסקים בברזיל. הקהילה היפנית בברזיל היא קהילת המהגרים הגדולה ביותר בברזיל והיא משפיעה מאוד במדינה.

על פי סקר שנערך ב-2013 71% מהברזילאים מציגים את יפן כמדינה שמשפיעה על העולם באופן חיובי, עם רק 10% הבעת דעה שלילית, לפי הסקר, ברזיל היא המדינה הפרו-יפנית ביותר בעולם. באותו הסקר, 40% של העם היפני הביעו דעה חיובית על ברזיל, ורק 3% החזיקו בהשקפה שלילית עליה.

בנוסף שתי המדינות קוראות להרחבת החברים הקבועים במועצת הביטחון של האו"ם על ידי הוספה של מדינות חדשות כחברות קבע ונמנות עם מדינות ה-G4, התומכות הדדית בהצעות של זו למושבים קבועים יחד עם גרמניה ותאילנד.

## ראו גם
* ברזילאים יפנים

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
עקמומיות גאודזית

**עקמומיות גאודזית** (k_g; באנגלית: Geodesic curvature) של עקום נתון \gamma, בגאומטריה דיפרנציאלית, היא גודל המודד כמה רחוק העקום מלהיות מסילה גאודזית. בתוך יריעה נתונה \bar{M}, העקמומיות הגאודזית היא פשוט העקמומיות הרגילה של העקום הנח בה. לעומת זאת, כאשר העקום חייב להימצא בתוך תת-יריעה M של \bar{M} (למשל, במקרה של עקומים על גבי משטח נתון), העקמומיות הגאודזית מתייחסת לעקמומיות של \gamma "הנצפית" מתוך תת-היריעה M והיא שונה באופן כללי מהעקמומיות הנצפית של \gamma ביריעה בה היא משוכנת (כלומר ב- \bar{M}). העקמומיות k של \gamma כפי שנצפית ביריעה הגדולה יותר תלויה בשני גורמים: העקמומיות של תת-היריעה  M בכיוון של \gamma (העקמומיות הנורמלית k_n), שתלויה רק בכיוון של העקום, והעקמומיות של \gamma הנראית מתת היריעה M (העקמומיות הגאודזית k_g). הקשר המתמטי בין אלו הוא k = \sqrt{k_g^2+k_n^2}. בפרט, לעקומים גאודזיים על M יש עקמומיות גאודזית אפס (הם "ישרים"), כך ש-k=k_n, מה שמסביר מדוע הם נראים עקומים במרחב המקיף בו משוכנת היריעה.

מבחינה היסטורית, מושג העקמומיות הגאודזית קדם למושג היריעה, כך שקודם הוכח שהעקמומיות הגאודזית המוגדרת כ-k_g = \sqrt{k^2 - k_n^2} היא אכן גודל פנימי "שמור" של המשטח.

## הגדרה מתמטית
כדי לכמת את העקמומיות הגאודזית יש להתאים לכל נקודה על המשטח בנייה של בסיס אורתונורמלי כך ששני וקטורים שלו יפרשו את המישור המשיק למשטח בנקודה הספציפית, והווקטור השלישי יהיה הנורמל למשטח באותה נקודה. לאור ההתאמה הזאת, העקמומיות הגאודזית של עקום \gamma בנקודה X מוגדרת כקצב הסיבוב של הווקטור המשיק לעקום מסביב לווקטור הנורמל למשטח \vec {n}, כאשר מתקדמים במהירות קבועה לאורך העקומה. הגדרה זאת כללית יותר מזו של עקמומיות של עקומה במישור ומכילה אותה; ההבדל החישובי נעוץ בכך שבעוד שבמישור וקטור הנורמל לא משנה את כיוונו, על גבי משטח כללי גם המשיק לעקומה וגם וקטור הנורמל משנים את כיוון ההצבעה שלהם במרחב.

## דוגמה

נניח ש-M היא ספירת היחידה S^2 במרחב אוקלידי תלת-ממדי. העקמומיות הנורמלית של S^2 היא זהותית אחת, ללא קשר לכיוון החתך. למעגלים גדולים יש עקמומיות k=1, כך שיש להם עקמומיות גאודזית אפס, ולכן הם עקומים גאודזיים. ל-"מעגלים קטנים" בעלי רדיוס r יש עקמומיות 1/r ועקמומיות גאודזית k_g = \frac{\sqrt{1-r^2}}{r}. באופן כללי, בגאומטריה הלא אוקלידית שמתקיימת על פני משטחים עקומים, עקומים בעלי עקמומיות גאודזית קבועה שונה מאפס ניתנים למידול כמעגלים.

## ראו גם

* משפט גאוס-בונה

## קישורים חיצוניים
* 

קטגוריה:גאומטריה דיפרנציאלית
סרוופלי רדהקרישנן

**סַרְוֶפַּלִי רַדְהַקְרִישְנַן** (בטלוגו: **సర్వేపల్లి రాధాకృష్ణన్**; 5 בספטמבר 1888 – 17 באפריל 1975) היה פילוסוף ופוליטיקאי הודי. שימש כסגן נשיא הודו הראשון בשנים 1952–1962, וכנשיא הודו השני בשנים 1962–1967. נחשב לאחד מגדולי הפילוסופים של הדת בהודו במאה ה-20. עבד באוניברסיטת קולקטה ובאוניברסיטת אוקספורד. נחשב לחוקר פורץ דרך בתחום חקר ההינדואיזם, הן בהודו והן במערב.

## ביוגרפיה
רדהקרישנן נולד ב-5 בספטמבר 1888 בנשיאות מדראס בהודו הבריטית, (היום בטאמיל נאדו), למשפחה דוברת טלוגו. התחתן בגיל 16 ובהמשך נולדו לו חמש בנות ובן. בשנת 1906 סיים תואר שני בפילוסופיה. בשנת 1918 מונה לפרופסור וכתב מאמרים רבים ובשנת 1920 פרסם את ספרו הראשון. בשנת 1938 נבחר להיות חבר באקדמיה הבריטית.

אחד מתפקידיו הפוליטיים הראשונים היה ייצוג הודו באונסק"ו (1952–1947), ובשנים 1949–1952 היה גם שגריר הודו לברית המועצות. בשנת 1949 נבחר לאספה המכוננת של הודו.

בשנת 1952 נבחר לסגן נשיא הודו, ושימש בתפקיד זה במשך עשר שנים. לאחר מכן נבחר לנשיא הודו בשנת 1962. וכיהן בתפקיד עד 1967. לרדהקרישנן לא היה רקע פוליטי במפלגת הקונגרס הלאומי ההודי, והוא לא לקח חלק מרכזי במאבק נגד השלטון הבריטי.

## קישורים חיצוניים

* 
* 

קטגוריה:פילוסופים הודים
קטגוריה:פילוסופים של המאה ה-20
קטגוריה:שגרירים בברית המועצות
קטגוריה:שגרירים באונסק"ו
קטגוריה:חברים במסדר ההצטיינות
קטגוריה:אבירים בריטים
קטגוריה:נשיאי הודו
קטגוריה:הינדואים
קטגוריה:סופרים הודים
קטגוריה:סגני נשיאי הודו
קטגוריה:סגל אוניברסיטת אוקספורד
קטגוריה:מקבלי עיטור בהרט רטנה
קטגוריה:מעוטרי מסדר הוורד הלבן של פינלנד
קטגוריה:שגרירי הודו
קטגוריה:חברי האספה החוקתית של הודו
קטגוריה:זוכי פרס טמפלטון
קטגוריה:הודים שנולדו ב-1888
קטגוריה:נפטרים ב-1975
ג'ון צ'יבויקה

**ג'ון צ'יבויקה** (באנגלית: **John Chibuike**; נולד ב-10 באוקטובר 1988) הוא כדורגלן עבר ניגרי ששיחק בעמדת הקשר.

## קריירה
צ'יבויקה החל את הקריירה שלו באנוגו ריינג'רס מליגת העל הניגרית. בשנת  הגיע לשוודיה וחתם בקבוצת האקן, במדיה שיחק שנתיים וחצי, לרוב כמגן. בעונתו הראשונה בקבוצה הבקיע שלושה שערים ובישל שלושה נוספים, ובסך הכל ערך במדי הקבוצה 70 הופעות בליגת העל השוודית, בהן כבש 16 שערים.

ב-29 באוגוסט 2011 חתם צ'יבויקה ברוזנבורג מליגת העל הנורווגית, במדיה שיחק שנתיים וחצי וכבש 19 שערים ב-66 הופעות ליגה. בקיץ  חתם בגזיאנטפספור מליגת העל הטורקית, במדיה שיחק שנתיים וחצי וכבש 11 שערים ב-59 הופעות ליגה. בקיץ  חזר צ'יבויקה לשוודיה וחתם בא.י.ק סולנה.

ב-26 בינואר 2017 הגיע צ'יבויקה לישראל וחתם בקבוצת הפועל תל אביב. שלושה ימים לאחר מכן ערך את הופעת הבכורה שלו במועדון, כשפתח בהרכב בתיקו 0–0 נגד הפועל חיפה. ב-18 במרץ 2017 הבקיע את שער הבכורה שלו בהפועל תל אביב, שער הניצחון (3–2) מול עירוני קריית שמונה. בסך הכל כבש שלושה שערים ב-11 הופעות עד תום עונת 2016/2017, אך לא הצליח לסייע לקבוצה להינצל מירידה לליגה הלאומית.

בקיץ  חזר צ'יבויקה לטורקיה וחתם בסמסונספור, במדיה שיחק עונה אחת וכבש שני שערים ב-21 הופעות בליגת העל הטורקית.

באוגוסט  הצטרף צ'יבויקה לקבוצת אירטיש מליגת העל הקזחית.

ב-4 במרץ 2019 צ'יבויקה חתם בפאלקנברג מליגת העל השוודית.

## קישורים חיצוניים

## הערות שוליים

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:אנוגו: כדורגלנים
קטגוריה:כדורגלני אנוגו ריינג'רס
קטגוריה:כדורגלני האקן
קטגוריה:כדורגלני רוזנבורג
קטגוריה:כדורגלני גזיאנטפספור
קטגוריה:כדורגלני א.י.ק סולנה
קטגוריה:כדורגלני הפועל תל אביב
קטגוריה:כדורגלני סמסונספור
קטגוריה:כדורגלני אירטיש
קטגוריה:כדורגלנים זרים בישראל
קטגוריה:ספורטאים זרים בשוודיה
קטגוריה:ספורטאים ניגרים בנורווגיה
קטגוריה:ספורטאים ניגרים בטורקיה
קטגוריה:ספורטאים ניגרים בישראל
קטגוריה:ספורטאים ניגרים בקזחסטן
קטגוריה:ניגרים שנולדו ב-1988
חוף לואיטפולד

**חוף לוּאיטְפּוֹלְד** (בגרמנית: **Luitpold Coast**) הוא קטע החוף של ארץ קואטס שבאנטארקטיקה, הנמשך מסביבות קרחון הייס, ב-27°54′ מערב ועד ל-36° מערב. החוף נחשב לגבול המזרחי של מדף הקרח רון-פילכנר.

וילהלם פילכנר, גילה את החוף במסגרת המשלחת הגרמנית השנייה לאנטארקטיקה, 1911–1912, משלחת שאותה הוא הנהיג. פילכנר קרא לחוף על שם לואיטפולד, הנסיך העוצר של בוואריה.

## הערות שוליים

לואיטפולד
קטגוריה:אפונימים
קרחון הייס

**קרחון הייס** (באנגלית: **Hayes Glacier**) באנטארקטיקה נכנס לחלק הדרום-מזרחי של ים ודל כ-27 ק"מ מערבית-דרומית-מערבית לקרחון דוסון-למטון. הקרחון התגלה תוך כדי טיסה של מטוס הצי האמריקאי LC-130 (גרסה של מטוס C-130 הרקולס עם יכולות סקי, המשמש באזור הארקטי) מעל חוף קיירד ב-5 בנובמבר 1967, ומופה על ידי הסקר הגאולוגי של ארצות הברית מצילומי אוויר שהתבצעו אז. הקרחון נקרא על ידי הוועדה המייעצת לשמות אנטארקטיים על שם הלויטננט-קומנדר וינסטון ר. הייס, מכוחות המילואים של צי ארצות הברית, שהיה הטייס בטיסה זו.

הייס
קטגוריה:ארצות הברית באנטארקטיקה
דג האליגטור

**דג האליגטור** (שם מדעי: *Atractosteus spatula*) הוא מין של דג פרימיטיבי ממשפחת דגי התנין החי בנהרות וביצות אמריקה הצפונית ואמריקה המרכזית.

זהו דג גדול שאורכו יכול להגיע ל-3 מ' ולהגיע למשקל של 148 ק"ג, אך נפוצים יותר באורך 1.8 מ' ובמשקל 45 ק"ג. הוא בעל לסת ארוכה ומלאה בשיניים חדות, מה שנתן לו את השם אליגטור. הלסת בנויה בשונה מרוב הדגים ומזכירה מעט את בני קבוצת בעלי ארבע רגליים ודג זה הוא מאבותיהם הרחוקים. הוא בעל קשקשים גדולים ומשוריינים, סנפירים קטנים וזנב רחב. הדג מוסווה במים וצבעו ירוק כהה עד שחור. דג זה יכול לנשום אוויר כשהביצות שהוא חי בהן מתייבשות.

הדג מצוי בנהרות וביצות אך גם בביצות מליחות, מים מליחים שונים ואף במפרץ מקסיקו. הם נעים במים באיטיות ואורבים לטרף שהם רואים. הם בעיקר אוכלי דגים אך יאכלו גם סרטנים, דו-חיים, זוחלים, עופות מים ויונקים קטנים כשתינתן להם הזדמנות. ייצור הביצים משתנה, ותלוי בגודלה של הנקבה. בממוצע מטילה נקבת אליגטור כ-150,000 ביצים בהטלה אחת.

דגי האליגטור נפגעו מהרס בתי הגידול שלהם, מזיהום המים ומדיג למטרות ספורט . הם לא נמצאים בסכנה אך הם מינים מוגנים בכמה מדינות.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1803
קטגוריה:טקסונים שתוארו בידי ברנר-ז'רמין דה לספד
קטגוריה:דגי תנין
קטגוריה:דגים: טורפי-על
קטגוריה:מגה-פאונה של אמריקה הצפונית
קטגוריה:בעלי חיים בביצות אמריקה הצפונית
קטגוריה:ארצות הברית: דגי מים מתוקים
קרחון דוסון-למטון

**קרחון דוסון-למטון** (באנגלית: **Dawson-Lambton Glacier**) הוא קרחון משובש בתרונים, הנכנס אל חלקו הדרום-מזרחי של ים ודל מערבית למדף הקרח בראנט. הקרחון התגלה בינואר 1915 על ידי המשלחת הטראנס-אנטארקטית האימפריאלית בהנהגת ארנסט שקלטון. שקלטון כינה אותו על שם אליזבת דוסון-למטון, פטרונית משלחותיו של שקלטון.

ארגון BirdLife הגדיר אזור בקרחון דוסון-למטון כ"אזור ציפורים בעל חשיבות" (IBA) בשל מושבת פינגווינים קיסריים במקום.

## קישורים חיצוניים

דוסון-למטון
עונת 1967/1968 בסרייה א'

**עונת 1967/1968 בסרייה א**' הייתה העונה ה-66 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-24 בספטמבר 1967 והסתיימו ב-12 במאי 1968. 

בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

סמפדוריה ווארזה היו הקבוצות שעלו מהליגה השנייה.

מילאן זכתה באליפות בפעם התשיעית בתולדות המועדון.  

בסיום העונה לסרייה ב' ירדו ספא"ל, ברשה ומנטובה. במקום הקבוצות שירדו לסרייה א' העפילו פלרמו, הלאס ורונה ופיזה.

## טבלת הליגה

## כדורגלנים מצטיינים
פיירינו פרטי ממילאן כבש 15 שערים וזכה בתואר מלך השערים. 

## קישורים חיצוניים

*נתונים מאתר rsssf
* נתונים מפורטים מאתר transfermarkt

איטליה
איטליה
קטגוריה:עונות בסרייה א'
משתה בלשאצר (רמברנדט)

**משתה בֶּלְשַׁאצָר** (בהולנדית: **Het feestmaal van Belsazar**) הוא ציור שמן על בד מעשה ידי הצייר ההולנדי רמברנדט ואן ריין. היצירה, ברוחב 209 ס"מ ובאורך 167.6 ס"מ, מוצגת כיום בגלריה הלאומית בלונדון.

## רקע ותיאור היצירה
משתה בלשאצר מתואר בספר דניאל. הנסיך בלשאצר ערך סעודה גדולה ובה שתו הוא ומקורביו מתוך גביעי זהב וכסף קדושים שנבזזו מבית המקדש על ידי נבוכדנצר מלך בבל, לפתע יצאו אצבעות יד אדם וכתבו כתובת מסתורית על הקיר בהיכלו של המלך, . המלך, מחוויר ונבהל, שואל לעצת החכמים והקוסמים, אך אף אחד לא מצליח לפתור את משמעות הכתובת. לבסוף קורא המלך לדניאל שמפרש אותה כנבואת חורבן לבבל. הסיפור מסתיים בכך שמלבישים את דניאל ארגמן ועונדים רביד זהב על צוארו, ובו בלילה נהרג בלשאצר.

היצירה מתעדת את הרגע הסוער ביותר במשתה. בלשצאר בדיוק נעמד ומסתובב בבהלה למראה היד האלוהית הרושמת את הכתובת בצבע זהב, תוך שהוא מעיף מידו גביע יין. גופה של האישה שלימינו נסוג מתוך פחד וידה מגוננת על ראשה. גם עיניהם של הגבר והאישה שלשמאלו של המלך פעורות בבהלה, ורק אישה אחת היושבת למול המלך נראית רגועה ואדישה למתרחש סביבה. תווי הפנים הברורים מציגים את רגשותיהם של המלך ושאר הנוכחים מתוארים באופן מדויק ובולט, פרטי הלבוש אף הם מתוארים בצורה חיה ומפורטת בסגנון הריאליסטי, המציג דמויות ואירועים בצורה נאמנה למציאות.

### הכתובת
אלמנט עיקרי בציור הוא הכתובת עצמה. רמברנדט לא ידע עברית, אך הכיר את צורת אותיות האלפבית העברי שאותן הכניס לכמה מציוריו. בנוסף, הוא היה מיודד עם הרב מנשה בן ישראל ואף למד אצלו יהדות. סדר האותיות אינו מוצג מימין לשמאל אופקית, כמקובל בשפה העברית, אלא מלמעלה למטה, כשסדר הטורים מימין לשמאל, כך שבקריאה רגילה נכתב "ממתוס ננקפי אאלרן". הסיבה לשינוי זה איננה חוסר היכרותו של רמברנדט בפרטי השפה, שכן בציור לוחות הברית הוא כתב את עשרת הדיברות בצורה נאותה, מימין לשמאל. הצייר הסתמך ככל הנראה על פרשנות תלמודית של האמורא שמואל, המופיעה לצד דעות אחרות בתלמוד הבבלי, וטוענת שהכתובת נרשמה בצורה זו בדרך צופן, ומסיבה זו נעלם פשרה מחכמי המלכות.

ציור זה הוא יוצא דופן בעבודותיו של רמברנדט מבחינת טכניקות הציור בהן השתמש האמן, וקשה להשוותו לכל יצירה אחרת שלו. מגוון הצבעים רחב ועשיר בצורה יוצאת דופן וכולל פיגמנטים נדירים כגון ששר, עופרת, בדיל-צהוב, אוכרה ואזוריט.

## ראו גם
* משתה בלשאצר
* משתה בלשאצר (וולטון)

## לקריאה נוספת
* 

## קישורים חיצוניים

* הציור באתר הגלריה הלאומית של לונדון
* משתה בלשצאר מאת רמברנדט, תיאור מפורט של היצירה, באתר the World of the Bible (אנגלית)

## הערות שוליים

קטגוריה:ציורי שמן
קטגוריה:ציורים מהמאה ה-17
קטגוריה:רמברנדט: ציורים
קטגוריה:אוספי הגלריה הלאומית (לונדון)
קטגוריה:ציורי התנ"ך
קטגוריה:ציורי מזון ומשקאות
דגי סכין עירומים

**דגי-סכין עירומים** (שם מדעי: Gymnotidae) היא משפחה של דגי חשמל מהסדרה דגי-חשמל טרופיים החיים בנהרות וביצות באמריקה הדרומית ובאמריקה המרכזית.

במשפחה שני סוגים, אך כמה חוקרים מעריכים שהסוג אלקטרופוס שייך למשפחה עצמאית.

דגים אלה משתמשים בתהליך ביו חשמלי בגופם וכך חשים את הסביבה בנהרות העכורים של האמזונאס או האורינוקו ונהרות ואגמים טרופיים נוספים. הם בעלי סנפירים קטנים והם כמעט עיוורים. לדגים אלה אין שיניים והם בולעים את מזונם בשלמותו.

הם מפיקים הספק חשמלי של עד 860 ואט אצל הצלופח החשמלי, הספק שיכול להיות קטלני גם עבור אדם. הם ניזונים מדגים קטנים ויצורים נוספים אותם הם הורגים על ידי חישמול.

## מיון
*משפחה **דגי-סכין עירומים** (Gymnotidae)
**סוג *Gymnotus* - בו 39 מינים
**סוג אלקטרופוס (*Electrophorus*) - בו 3 מינים ובעבר נחשב לסוג ומין יחיד:  צלופח חשמלי (*Electrophorus electricus*). ייתכן שסוג זה שייך למשפחה עצמאית.

## קישורים חיצוניים

קטגוריה:בעלי חיים שתוארו ב-1810
קטגוריה:טקסונים שתוארו בידי קונסטנטין סמואל רפינסק
*
קטגוריה:דגי-חשמל טרופיים
מנחם בשבת תרבות

**מנחם בשבת תרבות** הוא ספר שיצא לאור בשנת 2016 בהוצאת הקיבוץ המאוחד. הוא מוצג כחיבור של הדמות הבדויה "מנחם המשעמם".

## רקע
הספר "מנחם בשבת תרבות" נכתב על ידי מנחם המשעמם, החתום ככותב הספר. דמות בדויה זו הופיעה לראשונה כפרופיל בפייסבוק בשנת 2014, ולאחר מכן הפך לדף פייסבוק פעיל. בדף זה כותב מנחם סטטוסים קצרים אודות נושאים מחייו, שהם משעממים ובנאליים וכתובים ללא פואנטה. מנחם נוהג לשתף את הקוראים בחוויות מן עבודתו במשרד ובאינטראקציה עם עמיתיו למשרד: איציק, ירדנה מנהלת החשבונות וצפריר היועץ הארגוני. תחום העיסוק במשרד לא הוזכר על ידו מעולם. מנחם גם נוהג לשתף מחוויותיו המשמימות במפגשיו עם בן דודו מאיר ואשתו מלכה. 
בשנת 2016 יצא לאור הספר "מנחם בשבת תרבות".

## עלילה
בספר זה כותב מנחם אודותיו בגוף ראשון ומספר על חייו. יום אחד באופן מפתיע הוזמן מנחם להשתתף באירוע שבת תרבות שהתקיים בעירו רמת גן. מנחם שהיה רגיל לבקר באירועים אלה כאורח בקהל, הוזמן להופיע בשבת התרבות כבעלים של דף הפייסבוק 'מנחם המשעמם' חלקו הגדול של הספר מוקדש להכנות לאירוע ולחוויות ממנו. יתר הספר הם סיפורים ואנקדוטות על חייו הכתובים במשפטים רצופים על נושאים שלכאורה חסרי משמעות.

## ביקורת
הספר הוא אחד הראשונים המשלבים את הוויית הרשת החברתית בספרות העברית.

## קישורים חיצוניים
* מנחם בשבת תרבות באתר הוצאת הקיבוץ המאוחד
* הגר ינאי, ריבוע אפור בהיר, באתר מוסף השבת של מקור ראשון, 27 במרץ 2016
* 
* מנחם בשבת תרבות, באתר נוריתה, 1 בפברואר 2016
* 

## הערות שוליים

קטגוריה:ספרים בעברית
קטגוריה:ספרי 2016
קטגוריה:ספרי הוצאת הקיבוץ המאוחד
אוסטאוגלוסומורפיים

[ממוזער|מאובן של [קסיפקטינוס.]]
**אוסטאוגלוסומורפיים** (שם מדעי: Osteoglossomorpha) היא על-סדרה של דגים ממחלקת מקריני סנפיר.

## מאפיינים
דגי הסדרה גדולים יחסית וחיים בנהרות, אגמים, ביצות ועוד מקווי מים מתוקים באמריקה הצפונית, אמריקה הדרומית, אפריקה, דרום-מזרח אסיה ובאוסטרליה. כמה מינים נכחדים כמו הקסיפקטינוס יכלו לחיות גם בים הפתוח.

הם בעלי גוף גדול ולסתות נוקשות עם עיניים קטנות. חלקם יודעים לנשום אוויר וחלק גם לקפוץ החוצה מהמים (כמו גרום-לשון דו-ביני). לבני הקבוצה הכוללים שתי סדרות קיימות ועוד סדרות נכחדות, גוף גדול ומוארך שיכול להגיע אצל הארפאימה ענק למשקל 200 ק"ג ולאורך 3 מטר. בעבר היו מינים עוד יותר גדולים.

דגים אלה ניזונים מבשר ובעלי לסתות גדולות דמויות שיניים בחלק העליון, מה שעוזר למעוך את טרפם ואחרים שואבים את הטרף במהירות. חלקם גם חשמליים וכך הורגים את הטרף אך ראייתם חלשה.

## מיון
*על-סדרה **אוסטאוגלוסומורפיים** (Osteoglossomorpha)
******סוג ללא מקור *Paralycoptera*
******סוג *Jinanichthys*
******סוג ?*Kokuraichthys*
******סוג ?*Nierrkunia*
******סוג ?*Shuleichthys*
******סוג ?*Suziichthys*
******סוג ?*Wilsonichthys*
*****משפחה Jiaohichthyidae
*****משפחה Kuyangichthidae
**סדרה Lycopteriformes
*****משפחה Juiquanichthyidae
*****משפחה Lycopteridae
**סדרה Ichthyodectiformes
*****משפחה Allothrissopidae
*****משפחה Plethodidae
***תת-סדרה Ichthyodectoidei
*****משפחה איכתיודקטידיים (Ichthyodectidae)
**סדרה עין-ירחיים (Hiodontiformes)
*****משפחה עין-ירחים (Hiodontidae)
**סדרה גרום-לשונאים (Osteoglossiformes)
*****משפחה Huashiidae - נכחדה
***תת-סדרה Pantodontoidei
*****משפחה פנטודונטיים (Pantodontidae) 
***תת-סדרה Osteoglossoidei
*****משפחה Brychaetidae
*****משפחה Singididae
*****משפחה Phaerodontidae 
*****משפחה גרום-לשוניים (Osteoglossidae)
*****משפחה ארפאימיים (Arapaimidae)
***תת-סדרה Notopteroidei
*****משפחה Ostariostomidae
****על-משפחה Notopteroidea
*****משפחה Wakinoichthyidae
*****משפחה Kipalaichthyidae 
*****משפחה מנוצי-גב (Notopteridae)
****על-משפחה Mormyroidea
*****משפחה גימפנרציים (Gymnarchidae)
*****משפחה מורמיריים (Mormyridae)

## קישורים חיצוניים

* 

*
קטגוריה:בעלי חיים שתוארו ב-1966
קטגוריה:טקסונים שתוארו בידי האמפרי גרינווד
משה שובר את לוחות הברית

**משה שובר את לוחות הברית** (בהולנדית: **Mozes en de tafelen der wet**) הוא ציור שמן על בד משנת 1659, מאת הצייר ההולנדי רמברנדט ואן ריין. היצירה מוצגת במוזיאון הלאומי גמלדה-גאלרי שבברלין.

הציור, המבוסס על העלילה מספר שמות, מציג את משה לאחר ירידתו מהר סיני. משה רואה את עגל הזהב שעשו בני ישראל והפולחן סביבו, וכתגובה לכך מחליט לשבור את לוחות הברית שניתנו לו מיד האל. בציור מיטיב הצייר לתאר את אכזבתו הרבה של משה ממעשה העם. בניגוד למקובל, הציור מציג את לוחות הברית מקופלים לשניים כאשר לוח אחד יושב על חברו. מקום חיבור הלוחות נראה דווקא בחלקן התחתון ולא מן הצד. כמו כן שני הלוחות נראים מעוגלים מלמעלה, ולא כפי הבנת חלק ממפרשי התלמוד.

## לקריאה נוספת
* 

## קישורים חיצוניים


* Shalom Sabar, Between Calvinists and Jews: Hebrew Script in Rembrandt’s Art


## הערות שוליים

קטגוריה:ציורי שמן
קטגוריה:ציורים מהמאה ה-17
קטגוריה:רמברנדט: ציורים
קטגוריה:ציורי התנ"ך
קטגוריה:קצרמר אמנות
קטגוריה:משה בציורים
קטגוריה:גמלדה-גאלרי: ציורים
קיפון

**קִיפוֹן** (שם מדעי: *Mugil*) הוא סוג של דג ממשפחת הקיפוניים שבסדרת הקיפונאים.

## מאפיינים
דגים אלה חיים במים ממוזגים וטרופיים במי ים רדודים וגם במים מליחים של שפכי נהרות וכדומה. הם יכולים לשרוד גם במים מלוחים בהרבה מהים. הם שוחים בלהקות ובעלי צבע כסוף. תזונתם העיקרית היא פלנקטון וחסרי חוליות ימיים קטנים.

אלו דגי מאכל חשובים והם כשרים למאכל ביהדות.

## מינים
**Mugil bananensis*
**Mugil brevirostris*
**Mugil broussonnetii*
**Mugil capurrii*
* קיפון בורי *(Mugil cephalus)*
**Mugil curema*
**Mugil curvidens*
**Mugil gaimardianus*
**Mugil galapagensis*
**Mugil hospes*
**Mugil incilis*
**Mugil liza*
**Mugil margaritae*
**Mugil rubrioculus*
**Mugil setosus*
**Mugil trichodon*

## קישורים חיצוניים

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:קיפונאים
מערכת התמיד

**מערכת התמיד** היא ערימת עצים שהייתה מובערת באופן תמידי בבית המקדש, על מזבח העולה. בהדלקת מערכה זו קוימה מצוות עשה מהתורה לדאוג שהאש תהיה דולקת כל העת על גבי המזבח.

מערכת זו הייתה אחת משלוש מערכות האש שהיו דולקות על מזבח העולה (בנוסף למערכה הגדולה והמערכה השנייה של הקטורת).

## מקור

### במשכן
מקור הציווי מופיע בתנ"ך בספר ויקרא לגבי המזבח שהיה במשכן.

אף במסעות בני ישראל במדבר היו צריכין לדאוג לשמר את האש שתדלק על גבי המזבח כל העת, וכך מבואר בתלמוד ירולשמי:

.

### בבית המקדש
בבית המקדש על המזבח היו כמה מערכות - בתלמוד נחלקו התנאים כמה מערכות היו על המזבח בכל יום:

להלכה פסק הרמב"ם כדעת רבי יוסי שעל המזבח היו שלוש מערכות: 

## קיום המצווה
בספר מנחת חינוך (קלב) כתב שאף שישנה מצווה שתהיה אש דולקת תמיד על גבי המזבח, מכל מקום אפשר לצאת ידי חובת מצווה זו אף באש שהייתה דולקת על המערכה הגדולה, ולא צריך מערכה נפרדת בשביל לקיים מצווה זו.

## ראו גם
* המערכה הגדולה
* מערכת הקטורת

## הערות שוליים

קטגוריה:בית המקדש
קטגוריה:מצוות בית המקדש
טרייאי סנדוויק מו

**טרייאי סנדוויק מו** (בנורווגית: **Tarjei Sandvik Moe**; נולד ב-24 במאי 1999) הוא שחקן קולנוע, טלוויזיה ותיאטרון נורווגי, הידוע מתפקידו בתור איסק ולטרסן בסדרת הדרמה הנורווגית לנוער "סקאם" של רשת NRK1.

## ביוגרפיה
מו נולד באוסלו, נורווגיה. למד בבית הספר התיכון הרטוויג ניסן באוסלו.

## קריירה
בשנת 2015 התקבל לסדרת הדרמה הנורווגית "סקאם", שם שיחק את התפקיד הראשי של איסק ולטרסן במשך כל ארבע עונות הסדרה, אך קיבל קרדיט כדמות הראשית בעונה השלישית. ב-2017 היה מועמד לתואר השחקן הטוב ביותר בטקס פרסי תעשיית הטלוויזיה הנורווגית ("Gullruten"), על תפקידו כאיסק ולטרסן. דמותו איסק גם הייתה מועמדת לפרס הקהל יחד עם דמותו של שותפו לסדרה הנריק הולם. הם זכו בפרס זה ובפרס 'רגע הטלוויזיה הטוב ביותר' על הסצנה 'O Helga Natt' המופיעה בעונה השלישית.

בשנת 2017 דיבב את אלכס בגרסה הנורווגית לסרט האנימציה "אמוג'י: הסרט". ביוני 2017, הוכרז כי יגלם את הדמות של דודי בעיבוד נורווגי למחזמר "גריז" שהוקרן בבכורה בינואר 2018. עוד בשנת 2018, הוא קיבל תפקיד לצד השחקנית אנקה פון דר ליפה בסרט  "*En affære*", מותחן ארוטי שבמרכזו מורה מנהלת רומן עם תלמיד.

## חיים אישיים
בספטמבר 2018, התארח בתוכנית האירוח הנורווגית "Senkveld" ונשאל על החלטתו לא לחשוף את נטייתו המינית לציבור. הוא השיב כי המיניות שלו היא "עניין פרטי" והרחיב עוד יותר: "בן אדם הוא הרבה יותר מהנטייה המינית שלו. אני לא רוצה שיהיו כותרות גדולות ש'הוא הטרו' או 'שהוא גיי' או משהו כזה. אני שחקן, זה מה שאני. אז בזה אני מנסה להתמקד, ובגלל זה לא חשוב לי לשים דגש על האם אני אוהב בנים או בנות".

## קריירה

### קולנוע

### טלוויזיה

## קישורים חיצוניים

* 

קטגוריה:שחקני קולנוע וטלוויזיה נורווגים
קטגוריה:שחקני תיאטרון נורווגים
קטגוריה:נורווגים שנולדו ב-1999
יחסי הרפובליקה הדמוקרטית של קונגו – הרפובליקה של קונגו

**יחסי הרפובליקה הדמוקרטית של קונגו–הרפובליקה של קונגו** (או יחסי קינשאסה–ברזוויל) הם היחסים הדיפלומטיים שבין **[[הרפובליקה הדמוקרטית של קונגו]]** (שבירתה קינשאסה) לבין **[[הרפובליקה של קונגו]]** (שבירתה ברזוויל).

## היסטוריה
ממוזער|180px|ימין|בכירים משתי המדינות נפגשים ב-1970.
היחסים בין שתי המדינות היו לבביים בזמן שלטונו של מובוטו ססה סקו.

בעשור השני למאה ה-21 החלה מתיחות בין השתיים. בשל הסתננות מורדים דרך הגבול המשותף, מאשימה הרפובליקה הדמוקרטית של קונגו את שכנתה בכך שלא דאגה לסידורי אבטחה טובים בגבול בין השתיים. לעומת זאת, טוענת הרפובליקה של קונגו ששכנתה מתערבת בענייניה הפנימיים אך לא עושה דבר בנוגע לטיפול בבעיותיה הפנימיות שלה עצמה.

עוד דבר שהרגיז מאוד את הרפובליקה הדמוקרטית של קונגו הוא שהרפובליקה של קונגו לא מסגירה אליה מורדים שארגנו וביצעו פיגועי טרור ובמקום זאת נותנת להם מקלט מדיני.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מבחן רישוי שנתי לרכב

[ממוזער|מכון רישוי לרכב בעיר [נשר (עיר)|נשר]]
**מבחן רישוי שנתי לרכב** (טסט) הוא הליך המתקיים כחובה במדינות רבות בעולם, המיועד לוודא כי כלי הרכב הנעים בתחומן נמצאים במצב כשירות גבוה מבחינה בטיחותית, ואינם פולטים פליטות יתר המזהמות את הסביבה. כחלק מהליך זה נדרשים הבעלים של הרכב לעבור בדיקה של כלי הרכב אחת לתקופה המוגדרת בחוק, לרוב פעם בשנה עד שנתיים.

הנושאים הנבדקים בטסט הם תאורת הרכב, האיתות, הבלמים, ההגה והצירים של הרכב. כמו כן נבדק מצב צמיגי הרכב, תחתית הרכב, כיוון הגלגלים, ובדיקת זיהום אוויר הנפלט מהרכב.

## בישראל
[ממוזער|שילוט במכון רישוי ב[יהוד]]

בישראל חייב בעל רכב לבצע מבחן רישוי לרכב אחת לשנה. רכב שמלאו לו 15 שנים חייב להציג בטסט אישור ממוסך מורשה על תקינות הבלמים. רכב שמלאו לו 19 שנים מוגדר כרכב מיושן, חייב בביצוע מבחן זה אחת לחצי שנה. רכב המוגדר כרכב אספנות יבצע מבחן רישוי פעם אחת בשנה. החל מינואר 2016 רכב חדש חייב לבצע מבחן רישוי רק כעבור 3 שנים מיום רכישתו, לאחר שבשל שיפורים טכנולוגיים הוחלט להאריך את משך תקופת הפטור מטסט משנתיים לשלוש. בספטמבר 2025 פורסם מתווה חדש שנוגע גם לרכבים ישנים ומציע כי רכב פרטי שעלה לכביש החל משנת 2022 יעבור מבחן רישוי ראשוני רק לאחר שלוש שנים. לאחר מכן, בין השנה השלישית לשביעית, תידרש בדיקה אחת לשנתיים בלבד

### מכוני רישוי
[ממוזער|בדיקות רכב בתחנת הרישוי של [משרד התחבורה והבטיחות בדרכים|משרד התחבורה]]

את מבחן הרישוי יכול הבעלים של הרכב לבצע בכל אחד ממכוני הרישוי המורשים הנמצאים בישראל. מכוני הרישוי הם גופים עסקיים פרטיים שפועלים כמורשים מטעם משרד התחבורה, המפקח על פעילותם ורשאי לסגור מכון רישוי שלא עמד בתנאי הרישיון, החל ממספר ימים, ועד מספר חודשים. מלבד זאת, במקרים של לוחיות רישוי, יש לשים לב לשלט לוחיות רישוי במבחן, המבהיר את ההגבלות והדרישות החלות. למידע נוסף, ראה שלט לוחיות רישוי במבחן.

## קישורים חיצוניים

* 

## הערות שוליים

קטגוריה:רישוי
קטגוריה:תחבורה
קטגוריה:דיני תעבורה
Hide Your Heart

**Hide Your Heart** (בעברית: **הסתר את לבך**) הוא אלבום האולפן השביעי של הזמרת הוולשית בוני טיילר. האלבום יצא לאור ב-9 במאי 1988, ואיתו יצאו ארבעה שירים עיקריים שככל הנראה לא הוכרזו כסינגלים רשמיים והם היו; "Hide Your Heart", "Don't Turn Around", "To Love Somebody", ו-"The Best". האלבום נחל הצלחה נאה כאשר מכר כמות עותקים נאה, והצליח בשיאו להגיע למקום ה-2 במצעד הנורווגי ובנוסף להיכנס למקום ה-78 במצעד הבריטי. האלבום הצליח לקבל דירוג של שלושה כוכבי זהב מ-Allmusic והפך לבין האלבומים עם הדירוג הטוב ביותר של הזמרת עד היום.

## רקע
בשנת 1988, הודיעה טיילר כי עתיד לצאת אלבום אולפן חדש, והוא יהווה כאלבום האולפן השביעי שלה. וכך קרה, האלבום יצא לאור ב-9 במאי באותה שנה, וזכה להצלחה נאה תחילה עם כל ארבעה השירים העיקריים אשר יצאו ממנו. הזמרת הודיעה שאת האלבום במלואו הקליטה בעיר ניו יורק, שבארצות הברית. לאלבום יצאה עטיפה רגילה שבה ניתן לראות את טיילר לובשת מעיל עור בצבע שחור עם ג'ינס שחור כשהיא נשענת על עמוד שנמצא ככל הנראה בבניין, ולאחר פרק זמן יצאה עטיפה אלטרנטיבית שבה ניתן לראות רק את פרצופה של טיילר כשמאחוריה יש רקע של קיר אדום עם גרפיטי מצויר עליו וככל הנראה שמה רשום עליו.

בנוסף לכך יצאה טיילר לסיבוב ההופעות שנשא את שמו של האלבום, "Hide Your Heart Tour".

## רשימת רצועות

## מיקומי שיא
במצעדים האלבום זכה להצלחה נאה כאשר הצליח להיכנס במצעד הנורווגי למקום ה-2 אך לא הצליח להעפיל למקום ה-1.

## קישורים חיצוניים

קטגוריה:אלבומי בוני טיילר
קטגוריה:אלבומים באנגלית
קטגוריה:אלבומי חברת קולומביה רקורדס
Angel Heart

**Angel Heart** (בעברית: **לב של מלאך**) הוא אלבום האולפן התשיעי של הזמרת הולשית בוני טיילר. האלבום יצא לאור ב-5 באוקטובר 1992, ועמו ככל הנראה יצאו שני סינגלים; "Fools Lullaby", "I Cry Myself to Sleep at Night" אשר זכו להצלחה נאה ברחבי העולם. האלבום זכה גם הוא להצלחה מרשימה כאשר הצליח למכור למעלה מ-250,000 עותקים בגרמניה, 100,000 עותקים בנורווגיה, 25,000 עותקים באוסטריה, ו-25,000 עותקים בשווייץ, ובנוסף הצליח להיכנס לעשירייה הפותחת במצעד האוסטרי, ולהגיע למקום ה-4 במצעד הנורווגי.

## רקע
בשנת 1992, הודיעה טיילר כי אלבום האולפן התשיעי שלה אמור לצאת בזמן הקרוב. האלבום לבסוף יצא ב-5 באוקטובר באותה שנה ובמהרה זכה להצלחה רבה, המבקרים שיבחו רבות את הזמרת על השירים והסינגלים שיצאו מן האלבום ובנוסף טיילר אף כתבה שיר בשם "You're the Greatest Love", אשר זכה לשבחים רבים גם על הכתיבה, וגם על עצם היותו בין השירים המרגשים והחזקים ביותר מן האלבום. על עטיפת האלבום ניתן לראות את טיילר כשהיא לובשת שמלה אדומה עם מעיל עור שחור, ולב אדום בוהק שמהווה את הקונספט של האלבום "לב של מלאך", בו היא הביאה לב אדום אשר מתאר את ליבו של המלאך.

## רשימת רצועות

## מיקומי שיא
האלבום הצליח להיכנס לעשירייה הפותחת במצעד באוסטריה, ובנוסף להיכנס למקום ה-4 במצעד בנורווגיה.

## נתוני מכירות

## קישורים חיצוניים

## הערות שוליים

קטגוריה:אלבומי בוני טיילר
קטגוריה:אלבומים באנגלית
לשונון פסיפי

**לשונון פסיפי** (שם מדעי: *Hippoglossus stenolepis*) הוא מין של דג מהסוג לשונון (*Hippoglossus*) ממשפחת השְׁטַחְנוּנִיִּים.
## מאפיינים
הלשונון הוא אחד מהסוליתאים הגדולים בעולם ויכול לעלות לעיתים על 230 ק"ג ועל אורך 2.3 מ'. גודלו של הלשונון אינו קבוע ובדרך כלל מושפע מכמות המזון שהלשונון מצליח למצוא. דג זה הוא דג מאכל מבוקש.

הוא מצוי בצפון האוקיינוס השקט במדפי החוף ובים ברינג ומגיע גם לאמריקה ממפרץ אלסקה לקנדה ובוושינגטון, אורגון וקליפורניה. דג זה מצוי בקרבה לקרקעית והוא שטוח ומסווה את עצמו בחול. שתי עיניו נמצאות מעל החול ועוזרות לו למצוא טרף ואויבים. ברגע שהוא מוצא טרף קרוב הוא שואב אותו במהירות עם הפה הענקי. הוא ניזון מדגים שונים כמו בקלאים, סרדינים, סלמון, צלופחוליים ודגים אחרים מסדרת הסוליתאים, תמנונאים, דיונונים וחסילונים שונים.

הסוליתאים מתרבים בחורף בין דצמבר לפברואר ומשריצים ביצים רבות לתוך הים בעומק 180–450 מ', שם יש פחות טורפים. עדיין מעט מאוד לשונונים צעירים מגיעים לבגרות.

## קישורים חיצוניים

קטגוריה:שטחנוניים
קטגוריה:דגי מאכל
קטגוריה:מגה-פאונה של האוקיינוס השקט
סליחה, טעות במספר

**סליחה, טעות במספר** (באנגלית: **Sorry, Wrong Number**) הוא סרט אפל אמריקאי משנת 1948 בבימויו של הבמאי הרוסי אנטול ליטבק שאף הפיק אותו, התסריט נכתב על ידי לוסיל פלאצ'ר שביססה אותו על סיפור אותו הקריאה בתוכנית הרדיו שלה.

בסרט מככבים ברברה סטנוויק ובורט לנקסטר. עלילת הסרט עוקבת אחר אישה מרותקת למיטתה ששומעת בטעות שיחה טלפונית על תכנון רצח. היא מנסה לעזור לבעלה לפתור את התעלומה ולמנוע את הפשע. על תפקידה בסרט, הייתה סטנוויק מועמדת לפרס האוסקר לשחקנית הטובה ביותר.

## קישורים חיצוניים

* 

קטגוריה:סרטי 1948
קטגוריה:סרטי פלישה לבית
לואיג'י אינאודי

**לואיג'י נומה לורנזו אינאודי** (באיטלקית: **Luigi Numa Lorenzo Einaudi**; 24 במרץ 1874 – 30 באוקטובר 1961) היה פוליטיקאי וכלכלן איטלקי, ששימש כנשיא איטליה השני לאחר סיום מלחמת העולם השנייה.

נולד בשנת 1874 בצפון מערב איטליה. את לימודיו האקדמיים עשה ב (UniTo) שם פגש את קרלו רוסלי האקטיביסט האנטי פאשיסט. שם גם גיבש לעצמו השקפת חיים סוציאליסטית. בשנת 1895 סיים את לימודי המשפטים, ובהמשך הוא מונה לפרופסור ב (UniMi), ב (PoliTO) ובאוניברסיטת בוקוני (Bocconi).

מתחילת המאה ה-20 החל לנטות לצד השמרני של המפה הפוליטית. בשנת 1919 מונה לחבר בסנאט של הרפובליקה. באותן השנים החל לעבוד גם כעיתונאי עבור העיתונים בנפוצים לה סטמפה וקוריירה דלה סרה. כאנטי-פשיסט, היה בין החותמים על מניפסט האינטלקטואלים האנטי-פשיסטים (1 במאי 1925) והפסיק לעבוד עם העיתונות תחת המשטר הפשיסטי החל משנת 1926 חזר לעבוד עם "קוריירה דלה סרה" לאחר נפילתו של בניטו מוסוליני בשנת 1943. לאחר הסכם שביתת הנשק עם איטליה שנחתמו ב-8 בספטמבר באותה השנה, ברח לשווייץ וחזר לאיטליה בשנת 1944.

היה נגיד  מ-5 בינואר 1945 ועד 11 במאי 1948. בשנת 1947 התמנה גם ל, ושימש בתפקיד זה עד מאי 1948. בחודש זה נבחר לנשיא איטליה. לאחר שסיים כהונה בת שבע שנים בשנת 1955, הפך לסנאטור לכל החיים. תמך ברעיון הפדרליזם האירופי.

איינאודי נבחר לחבר כבוד בין-לאומי באקדמיה האמריקאית לאמנויות ומדעים (AAA&S) ב-1935 וחבר בין-לאומי בחברה הפילוסופית האמריקאית (APS) ב-1947.

נפטר ברומא בשנת 1961. בנו,  היה מהבולטים במוציאים לאור באיטליה ואחיו  היה חוקר איטלקי של תיאוריה פוליטית ופוליטיקה השוואתית אירופית. נכדו הוא המוזיקאי לודוביקו אינאודי.

 (EIEF), מרכז מחקר של בנק איטליה, נקרא על שמו של לואיג'י איינאודי.

## קישורים חיצוניים

* 
* 

קטגוריה:נשיאי איטליה
קטגוריה:ראשי ממשלת איטליה
קטגוריה:שרי האוצר של איטליה
קטגוריה:ראשי בנקים מרכזיים
קטגוריה:היסטוריונים כלכליים
קטגוריה:כלכלנים איטלקים
קטגוריה:חברי הסנאט של איטליה
קטגוריה:בוגרי אוניברסיטת בוקוני
קטגוריה:איטלקים שנולדו ב-1874
קטגוריה:איטלקים שנפטרו ב-1961
דוכסות בוואריה-אינגולשטאדט

**דוכסות בוואריה-אינגולשטאדט** (בגרמנית: **Herzogtum Bayern-Ingolstadt**), הייתה דוכסות שהתפצלה מדוכסות בוואריה-לנדסהוט, והתקיימה בין השנים 1392–1447.

## היסטוריה
בשנת 1340 איחד לודוויג הרביעי, קיסר האימפריה הרומית הקדושה את דוכסות בוואריה מחדש, ובנוסף לזאת שלט עם אשתו מרגרט השנייה, רוזנת אנו ברוזנויות אנו הולנד וזילנד. לאחר מותו בשנת 1347 שלטו בניו בכל הנחלה במשותף, ובשנת 1349 חולקה בחוזה לנדסברגר דוכסות בוואריה מחדש בין בניו, לבוואריה העליונה ובוואריה התחתונה. בשנת 1353 חולקה בוואריה התחתונה בחוזה רגנסבורג לדוכסות בוואריה-לנדסהוט שבה שלט שטפן השני, דוכס בוואריה, ולדוכסות בוואריה-שטראובינג שבה שלטו במשותף אלברכט הראשון, דוכס בוואריה ווילהלם הראשון, דוכס בוואריה.

בשנת 1375 מת שטפן השני, דוכס בוואריה, ובניו שטפן השלישי, דוכס בוואריה, פרידריך, דוכס בוואריה ויוהאן השני, דוכס בוואריה ירשו בשותפות את נחלותיו. בשנת 1392 חולקה דוכסות בוואריה בין האחים: יוהאן השני, דוכס בוואריה קיבל את דוכסות בוואריה-מינכן, פרידריך, דוכס בוואריה קיבל את דוכסות בוואריה-לנדסהוט, ואילו שטפן השלישי, דוכס בוואריה קיבל את **דוכסות בוואריה-אינגולשטאדט**. בשנת 1394 פרצה מלחמה בין שטפן שנתמך בבנו לודוויג השביעי, דוכס בוואריה, לבין אחיו יוהאן השני שנתמך בבניו ארנסט, דוכס בוואריה ווילהלם השלישי, דוכס בוואריה, ובסיומה ניצח יוהאן את שטפן.

בשנת 1397 מת אחיו יוהאן השני, דוכס בוואריה-מינכן, ובניו ארנסט, דוכס בוואריה ווילהלם השלישי, דוכס בוואריה ירשו את נחלותיו בשותפות.

בשנת 1400 הגיע הסכסוך בין הדוכסויות לרופרכט, מלך גרמניה, ובשנת 1402 הוא פסק לטובת ארנסט ווילהלם. בשנת 1413 מת שטפן השלישי, דוכס בוואריה, ובנו לודוויג השביעי, דוכס בוואריה עלה לשלטון במקומו. בשנת 1414 כרתו ארנסט ווילהלם השלישי, דוכסי בוואריה-מינכן ברית עם בן דודם היינריך השישה עשר, דוכס בוואריה-לנדסהוט נגד לודוויג, ובשנת 1420 פרצה שוב מלחמה בין הדוכסויות, שהסתיימה בשנת 1422 בתבוסת בוואריה-אינגולשטאדט. בשנת 1425 נרצח יוהאן השלישי, דוכס בוואריה-שטראובינג, ובשנת 1429 פסק זיגיסמונד, קיסר האימפריה הרומית הקדושה בבוררות פרשבורג על חלוקת דוכסות בוואריה-שטראובינג בין הענפים האחרים של בוואריה.

בשנת 1443 נכלא לודוויג על ידי בנו לודוויג השמיני, דוכס בוואריה שתפס את השלטון, וחבר להיינריך השישה עשר, דוכס בוואריה-לנדסהוט. בשנת 1445 מת לודוויג השמיני, וב-1 במאי 1447 מת לודוויג השביעי כאסיר של היינריך השישה עשר, דוכס בוואריה-לנדסהוט, שסיפח עם מותו את **דוכסות בוואריה-אינגולשטאדט** לנחלותיו.

## לאחר מכן
בשנת 1503 מת גאורג, דוכס בוואריה-לנדסהוט, ואלברכט הרביעי, דוכס בוואריה-מינכן ירש את נחלותיו ואיחד תחת שלטונו את כל בוואריה. אולם בעקבות התנגדותו של רופרכט מפפאלץ, בישוף פרייזינג, חתנו של גאורג, פרצה מלחמת לנדסהוט, שבסיומה הוחלט שבנו של רופרכט אוטו היינריך יקבל את רוזנות פפאלץ-נויבורג, ואילו שאר הנחלה תישאר בידי אלברכט.

בשנת 1506 העביר אלברכט הרביעי, דוכס בוואריה חוק שמנע את חלוקת הדוכסות שוב. בשנת 1623 קיבל מקסימיליאן הראשון, דוכס בוואריה תואר נסיך בוחר, בשל עזרתו לפרדיננד השני, קיסר האימפריה הרומית הקדושה נגד קרובו פרידריך החמישי, הנסיך הבוחר מפפאלץ במהלך מלחמת שלושים השנים.

## דוכסי בוואריה-לנדסהוט
* שטפן השלישי, דוכס בוואריה (1392–1413)
* לודוויג השביעי, דוכס בוואריה (1413–1443)
* לודוויג השמיני, דוכס בוואריה (1443–1445)

## הערות שוליים

בוואריה-אינגולשטאדט
בוואריה-אינגולשטאדט
קטגוריה:בית ויטלסבאך
דומיניק קייזר

**דומיניק קייזר** (בגרמנית: **Dominik Kasier**; נולד ב-16 בספטמבר 1988) הוא כדורגלן עבר גרמני ששיחק בעמדת הקשר האחורי.

## קריירה
קייזר שיחק בנעוריו בקבוצות הנוער של TGSV וולסטטן, נורמניה גמונד וקירכהיים/טק. בקיץ  חתם בנורמנייה גמונד כשחקן בקבוצה הבוגרת.

בקיץ  חתם בהופנהיים והצטרף לקבוצת המילואים המשחקת בליגה הרביעית. ב-14 במאי 2011 קייזר ערך את הופעת הבכורה שלו בקבוצה הראשונה במשחק הליגה נגד וולפסבורג. ב-3 בינואר 2012 האריך את חוזהו בשנתיים וחצי נוספות.

בקיץ  קייזר חתם בר.ב. לייפציג מהליגה הרביעית. בעונת  קייזר הפך לשחקן הרכב ראשון בקבוצה ובעונה זו כבש 13 שערים ב-37 משחקי ליגה והיה שותף לעלייה ליגה שנייה ברציפות של לייפציג עד לבונדסליגה השנייה. בינואר  מונה לקפטן הקבוצה. בתום עונת  העפיל עם לייפציג לבונדסליגה לראשונה בתולדות המועדון. ב-28 באוגוסט 2016 קייזר הבקיע את שער הבכורה שלו בבונדסליגה בתיקו 2-2 נגד הופנהיים. שער זה, היה השער הראשון בהיסטוריה של ר.ב. לייפציג בבונדסליגה. בעונת הבכורה של קייזר עם לייפציג בבונדסליגה, 2016/17, סיימה הקבוצה במקום השני המפתיע והעפילה לליגת האלופות. בעונת 2017/18 קייזר מיעט מאוד לשחק. לייפציג סיימה עונה זו במקום השישי.

בקיץ  עזב קייזר את לייפציג וחתם בברונדבי מליגת העל הדנית.

ב-18 בינואר 2020, קייזר חתם בהנובר 96 מהבונדסליגה השנייה.

## קישורים חיצוניים

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני הופנהיים
קטגוריה:כדורגלני ר.ב. לייפציג
קטגוריה:כדורגלני ברונדבי
קטגוריה:כדורגלני הנובר 96
קטגוריה:גרמנים שנולדו ב-1988